Тест

Официално-делови текстове

Име:............................................................................................................................., №.................,9. клас

**Прочетете текста и изберете верния отговор за задачите от 1. до 7.**

До провеждане на държавния зрелостен изпит по чл. 24 от Закона за народната просвета удостоверение за положен изпит по общообразователен учебен предмет, невключен в дипломата за средно образование, се издава на лице, което не е изучавало някой общообразователен учебен предмет по време на обучението си в средното образование и допълнително е положило изпит по реда и условията на зрелостен изпит в училище, определено от РИО. Удостоверението е с номенклатурен номер (3-102), състои се от една страница със следните реквизити: страница – наименование на държавата по Конституция; наименование на министерството; наименование и местоположение на училището; наименование на документа „удостоверение за положен изпит по общообразователен учебен предмет, невключен в дипломата за средно образование”; регистрационен номер; дата на издаване; данни за притежателя на документа: трите имена, ЕГН, месторождение или ЛНЧ, гражданство; данни от дипломата за средно образование, към която се отнася удостоверението: серия, номер, регистрационен номер и дата на издаване; данни за училището, издало дипломата.

1. **Текстът е откъс от:**

А) научнопопулярен текст;

Б) правен административен текст;

В) учебник по Свят и личност;

Г) художествено повествование.

**1 точка**

1. **Сферата, в която текстът функционира, е:**

А) естетическа;

Б) битова;

В) медийна;

Г) делова.

**1 точка**

1. **Кое от посочените твърдения е вярно според текста:**

А) Удостоверението за положен изпит по образователен учебен предмет се издава на лице, което е изучавало всички учебни предмети по време на обучението си в средното образование.

Б) Държавните зрелостни изпити се провеждат по чл. 42 от Закона за народната просвета.

В) В документа „удостоверение за положен изпит по общообразователен учебен предмет, невключен в дипломата за средно образование” задължително се вписват ЕГН и ЛНЧ.

Г) РИО определя училището, в което лицето ще положи допълнително изпит по учебен предмет, който не е изучавало по време на обучението си в средното образование.

**1 точка**

1. **Кой от посочените примери от текста НЕ е терминологично словосъчетание:**

А) номенклатурен номер;

Б) общообразователен учебен предмет;

В) местонахождение на училището;

Г) държавни зрелостни изпити.

**1 точка**

1. **Първото и второто изречение в текста са свързани чрез:**

А) лексикално повторение;

Б) лично местоимение;

В) синоними;

Г) обобщително местоимение.

**1 точка**

1. **С какво значение е употребена думата *реквизити* в текста:**

А) данни, желателни за вписване в документа;

Б) данни, задължителни за вписване в документа;

В) необходими действия при попълването на документа;

Г) задължителни учебни предмети.

**1 точка**

**7. В текста са употребени:**

А) сегашно деятелно и минали деятелни причастия;

Б) минали деятелни и минали страдателни причастия;

В) сегашно деятелно причастие и деепричастие;

Г) сегашно деятелно и минали страдателни причастия.

**1 точка**

**8. В кой от редовете най-точно са назовани функционалните езикови стилове:**

А) битов, медиен, стопански, делови, учебникарски;

Б) естетически, вестникарски, свободен, институционален, научнопопулярен;

В) административен, професионален, репортерски, литературен, всекидневен;

Г) научен, художествен, официално-делови, публицистичен, разговорен.

**1 точка**

**9. В кой от редовете са изредени точните названия на социокултурните сфери, в които протича общуването:**

А) медийна, научна, естетическа, битова, институционална;

Б) икономическа, политическа, домашна, публицистична, правна;

В) неофициална, официална, административна, научна, масова;

Г) юридическа, научна, семейна, художествена, социална.

**1 точка**

**10. След всяко от предложенията определете стила на текста. Отговорите си запишете на празните редове.**

А) Причина за отровното действие на тривалентния арсен е, че той лесно и стабилно се свързва с тиоловите групи от белтъчни вещества, респективно ензими в клетките, и блокира тяхното действие.

..............................................................................................................................

Б) Някои смятат, че сред жертвите на „краля на отровите” – арсена, са Наполеон, известният френски математик Кондорсе, английският поет Честъртън и много други видни личности.

...........................................................................................................................

В) Изведнъж той се строполи на земята, хвана се за гърдите, отвори широко уста, тялото му започна да се гърчи, лицето му бавно избледня. „Сложила си ми арсен в чашата” – искаше да каже, но не можа.

..............................................................................................................................

Г) Чл. 30. Забранява се производството, преработването, съхранението, предлагането, изкупуването, транспортирането, използването и притежанието на отрови, наркотични вещества и техните препарати от Приложение 1.

........................................................................................................................

**4 точки**

**11. Ограниченият избор на езикови средства в научния и официално-деловия стил цели постигането на:**

А) достоверност, колоритност, експресивност;

Б) еднозначност, фактологическа точност, обективност;

В) достъпност, популярност, сдържаност;

Г) многозначност, общовалидност, емоционалност.

**1 точка**

**12. Кой от изброените текстове се отличава от другите по своята стандартна графическа оформеност?**

А) обява;

Б) преразказ;

В) съчинение;

Г) резюме.

**1 точка**

**13. Свържете под формата на буквено-цифрова комбинация изброените жанрове със съответствещите им функционални стилове. Отговорите си запишете на празния ред.**

А) статия, интервю, репортаж, информационна бележка;

Б) урочна статия, дисертация, доклад, библиографско описание;

В) разказ, елегия, поема, трагедия;

Г) закон, правилник, наредба, жалба.

1) художествен стил

2) официално-делови стил

3) научен стил

4) публицистичен стил

............................................................................

**4 точки**

**14. С кой от предложените изрази е правилно да адресирате молбата си:**

А) Уважаеми Господин директор;

Б) Уважаеми господин Директоре;

В) Уважаеми Господин Директор;

Г) Уважаеми господин Директор.

**1 точки**

**15. Подредете правилно следните части, свързани с оформянето на мобла. Посочете реда, който съответства на възприетия стандарт.**

1. Молба

2. от Мария Иванова Димитрова

ученичка от 12г клас

1. До Директора

на 10 СОУ

гр. София

4. Прилагам справка за успеха ми от първия учебен срок, заверена от класния ръководител.

5. Господин Директор,

Моля да ми бъде отпусната стипендия за отличен успех за втория срок на учебната 2014-2015 г.

6. 25.02.2014 г. С уважение:

гр. София

А) 1, 2, 3, 5, 6, 4

Б) 2, 5, 1, 3, 4, 6

В) 1, 2, 5, 3, 6, 4

Г) 3, 1, 2, 5, 4, 6

**2 точки**

**16. Подредете структурните елементи на документа *мотивационно писмо:***

1. Мария Петрова Михайлова

София, ж.к. Редута

бл. 9, вх. Б, ап. 34

1. Бих желала да работя като сътрудник във Вашия образователен център...
2. Мотивационно писмо
3. Уважаеми господин Кирилов,
4. До Президента на Образователен център „Стандарт”
5. София ............

02.03.2007г. Подпис

А) (3), (5), (1), (4), (6), (2)

Б) (1), (2), (6), (4), (5), (3)

В) (3), (6), (4), (5), (2), (1)

Г) (3), (1), (5), (4), (2), (6)

**2 точки**

**17. Подредете изброените части така, че да съставите началото на жалба. Посочете кой от редовете с предложени структурни решения съответства на вашата постройка.**

1. Жалба

2. от Стоян Иванов

живущ в гр. София, ж.к. Суха река, бл. 60, ап. 22

3.До

Директора на ЧЕЗ Електроснабдяване

София

4.Относно: Неправилно отчитане на изразходвана електроенергия за м. май

А) 1, 2, 3, 4

Б) 3, 2, 4, 1

В) 1, 4, 2, 3

Г) 3, 1, 2, 4

**2 точки**

**18. Дадените изречения са взети от текстове на административно-деловия стил. Отговорете на въпроса, какви по своя характер са подчертаните думи и изрази в трите изречения.**

1. Прилагам следните документи: копие от дипломата за завършено средно образование и две снимки.

2. Гражданите могат да получат входящ номер на гише №2.

3. В отговор на Вашата жалба от месец януари, вх. № 134/ 18.01.2014г. Ви уведомяваме, че е извършена проверка по случая.

А) терминологични изрази;

Б) стандартни изрази;

В) паразитни изрази;

Г) фразеологични изрази.

**1 точка**

**19. Кое от предложенията носи в най-голяма степен стиловите особености на административно-деловия стил:**

А) За открадване на нещо наказанието е влизане в затвора от една до десет години.

Б) При кражба наказанието е отнемане на свобода от една до десет години.

В) Ако определено лице извърши кражба, то бива затворено за време от една до десет години.

Г) Извършването на кражба се наказва със затваряне за период от една до десет години.

**1 точка**

**20. Обяснете на празните редове какви грешки са допуснати в пунктуацията и в графичното оформяне на следния откъс от официална молба:**

МОЛБА

от Марин Лазаров Янев

ученик от 11в клас на

10 СОУ „Д-р Петър Берон”

Господин, Директор! Моля да бъда освободен от часовете

по физическо възпитание по здравословни причини.

......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**2 точки**

**21. Кое от следните изречения принадлежи на официално-деловия стил:**

А) Ако човекът не е показал в писмен вид желание да му се прекрати договорът 20 дни преди това, то той автоматично продължава да си действа още една година.

Б) Договорът се продължава автоматично за срок от още една година, ако нито една от двете страни не е изразила писмено желание за неговото прекратяване 20 дни преди изтичане на неговия срок.

В) Двадесет дни преди изтичането на срока на договора едно лице може да заяви желанието си той да бъде прекратен, но само в писмен вид, ако ли не, договорът се продължава автоматично.

Г) Щом лицето, което е подписало договора, не е казало писмено, че иска да му се прекрати договорът, то той продължава автоматично да действа.

**1 точка**

**22. С кое от предложенията е неправилно да бъде дописано изречението:**

*Мотивационното писмо е жанр на официално-деловия стил, защото....*

А) чрез него се установява връзка между определен гражданин и някоя от държавните институции;

Б) графичното му оформление е стандартно;

В) се създава по предварително зададен структурен модел;

Г) целта му е чрез съобщаването на факти да се уредят определен тип взаимоотношения.

**1 точка**

**23.** Ученикът Марин Петров Иванов (роден на 15 октомври в Пловдив) е завършил математическа гимназия в Пловдив през 2001 г. и се интересува от проблемите на изкуствения интелект. Юношата е с компютърна грамотност за работа с Linux и Unix. Има и документ за владеене на английски език от изпитите на института Pitman. Марин Иванов иска да кандидатства във висше учебно заведение в чужбина.

**Напишете автобиографията (CV) на Марин Иванов.**

**................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................**

**8 точки**

**Максимален брой точки 40**

**Моите точки:**

**Оценка:**